(nu produce efecte juridice)



 **ROMÂNIA**

 **JUDEŢUL MUREŞ**

**MUNICIPIUL TÂRGU MUREŞ**

|  |
| --- |
| 540026 • Târgu Mures, Piaţa Victoriei nr. 3Direcţia Şcoli**Serviciul coordonare, administrare, urmărire și aprobare a bugetelor de cheltuieli administrative**Telefon: 0265-268330, interior 335 • Fax: 0265-266227 • E-mail: scoli@tirgumures.ro |

Nr.627/59501 din 11.11.2024 INIȚIATOR

 PRIMAR

 SOÓS ZOLTÁN

REFERAT DE APROBARE

a proiectului de hotărâre privind desemnare reprezentanți ai Consiliului local al Municipiului Târgu Mureș în Comisia pentru evaluarea și asigurarea calității CEAC

la Palatul Copiilor și Grădinița “SD Bambi Magic“ din Târgu Mureș,

în anul școlar 2024-2025

 La nivelul fiecărei organizații furnizoare de educație din România se înființează Comisia pentru evaluarea și asigurarea calității (CEAC).

 În Legea învățământului preuniversitar nr.198/2023 la Capitolele II și III se tratează Metodologia privind asigurarea calității educației, respectiv asigurarea internă a calității.

 Conform art.233 alin.(1) din Legea învățământului preuniversitar nr.198/2023, “Asigurarea şi evaluarea calităţii educaţiei se realizează în baza unor standarde de calitate şi metodologii de evaluare instituţională privind autorizarea, acreditarea şi evaluarea periodică a unităţilor de învăţământ din sistemul naţional de învăţământ preuniversitar, adoptate prin hotărâre a Guvernului” respectiv, la alin.(2) din actul normativ de mai sus “Prin excepţie de la prevederile alin.(1), metodologia de evaluare instituţională în vederea autorizării, acreditării şi evaluării periodice a furnizorilor de educaţie timpurie antepreşcolară, a alternativelor educaţionale şi a unităţilor de învăţământ special se adoptă prin ordin al ministrului educaţiei”.

Potrivit art.234, alin.(5) din Legea nr.198/2023, componenţa Comisiei pentru evaluarea şi asigurarea calităţii educației în unităţile din învăţământul preuniversitar este următoarea:

 a) 1 - 3 reprezentanţi ai corpului profesoral, aleşi prin vot secret de consiliul profesoral;

 b) un reprezentant al sindicatului reprezentativ, desemnat de acesta;

 c) un reprezentant al părinţilor, în cazul învăţământului preşcolar, primar, gimnazial sau liceal;

 d) un reprezentant al elevilor, în cazul învăţământului liceal şi postliceal;

 **e) un reprezentant al consiliului local;**

 f) un reprezentant al minorităţilor naţionale, după caz, provenind din corpul profesoral, reprezentanţii părinţilor sau ai elevilor.

 Atribuțiile comisiei sunt stabilite conform art.12 din OUG nr.75/2005 coroborat cu art.234 alin.(7) din Legea învățământului preuniversitar nr.198/2023:

 a) coordonează aplicarea procedurilor şi activităţilor de evaluare şi asigurare a calităţii, aprobate de conducerea organizației furnizoare de educație, conform domeniiilor prevăzute la art.233 alin.(7);

 b) elaborează anual un raport de evaluare internă privind calitatea educaţiei în organizația respectivă. Raportul este adus la cunoştinţă tuturor beneficiarilor prin afişare sau publicare;

 c) elaborează o strategie care cuprinde cel puțin următoarele direcții: rezultatele învățării, reducerea analfabetismului functional, reducerea absenteismului, abandonul școlar și părăsirii timpurii a școlii, precum și promovarea excelenței;

 d) formulează propuneri de îmbunătăţire a calităţii educaţiei.

 Grădinița “SD Bambi Magic“ din Târgu Mureș, prin adresa nr.222 din 09.10.2024 și înregistrată la Municipiul Târgu Mureș sub nr.54117 din 10.10.2024, solicită desemnarea unui reprezentant al consiliului local în componența CEAC-Comisia pentru evaluarea și asigurarea calității, în anul școlar 2024-2025.

 Palatului Copiilor Târgu Mureș, prin adresa nr.1507/11.09.2024 și înregistrată la Municipiul Târgu Mureș sub nr.48002 din 11.09.2024, solicită desemnarea unui reprezentant al consiliului local, membru în Comisia pentru evaluarea și asigurarea calității, în anul școlar 2024-2025.

 Desemnarea consilierilor locali se va face în plenul ședintei de consiliu.

 Având în vedere cele expuse, supunem spre analiză și adoptare proiectul de hotărâre inițiat în acest scop.

Anexăm:

* Adresa Grădiniței “SD Bambi Magic“ din Târgu Mureș;
* Adresa Palatului Copiilor din Târgu Mureș;
* Extras din Legea învățământului preuniversitar.

 Director executiv adj. Șef serviciu

 Ing.Horațiu Lobonț Damaschin Zosim Ioan

Întocmit

Insp.sup.Elena Morariu

* Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art.129, art.139 din O.U.G. nr.57/2019 privind Codul Administrativ, cu modificările și completările ulterioare

 (nu produce efecte juridice)

 Proiect

R O M Â N I A

JUDEŢUL MUREŞ

CONSILIUL LOCAL AL MUNICIPIULUI TÂRGU MUREŞ

 INIȚIATOR

 PRIMAR

 SOÓS ZOLTÁN

H O T Ă R Â R E A nr.\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_ 2024

privind desemnare reprezentanti ai Consiliului Local al Municipiului Târgu Mureș în Comisia pentru evaluarea și asigurarea calității CEAC la Palatul Copiilor și

Grădinița “SD Bambi Magic“ din Târgu Mureș, în anul școlar 2024-2025

***Consiliul local al municipiului Târgu Mureş, întrunit în şedinţă ordinară de lucru,***

 Având în vedere:

a) Referatul de aprobare nr. 627/59501 din 11.11.2024, iniţiat de Primar prin Direcţia Şcoli - Serviciul coordonare administrare, urmărire şi aprobare a bugetelor de cheltuieli administrative, privind desemnare reprezentanți ai Consiliului Local al Municipiului Târgu Mureș în Comisia pentru evaluarea și asigurarea calității educației la Palatul Copiilor din Târgu Mureș, în anul școlar 2024-2025;

b) Raportul Direcției juridice, contencios administrative și administrație publică locală;

c) Raportul Comisiilor de specialitate din cadrul Consiliului local al Municipiului Târgu Mureş;

 În conformitate cu prevederile:

* art.233, art.234 alin.(5) și alin.(7), din Legea învățământului preuniversitar nr.198/2023 cu modificările și completările ulterioare.

Ținând seama de prevederile art.80 și art.81 din Legea nr.24 din 27.03.2000 privind normele de tehnică legislative pentru elaborarea actelor normative, republicată, cu modificările și completările ulterioare, precum și art.7, alin.(1), alin.(2) din Legea nr.52/2003 privind transparența decizională în administrația publică, republicată;

În temeiul prevederilor art.129 alin.(1), alin.(2), lit. “d”, alin.(7), lit.”a”, alin.(14), art.136 alin.(1), art.139 alin. (1), precum şi art. 196 alin. (1) lit.”a “ din O.U.G nr.57/2019 privind Codul administrativ

**H o t ă r ă ş t e** :

 **Art.1.** Se aprobă desemnare reprezentanți ai Consiliului Local al Municipiului Târgu Mureș în Comisia pentru evaluarea și asigurarea calității educației, în anul școlar 2024-2025 la:

* Palatul Copiilor din Târgu Mureș a dnei/dlui consilier local \_\_\_\_\_\_\_\_\_\_\_\_\_\_
* Grădinița “SD Bambi Magic“ din Târgu Mureș a dnei/dlui consilier local \_\_\_\_\_\_\_\_\_\_\_\_\_\_

**Art.2.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş, prin Direcţia Şcoli-Serviciul coordonare administrare, urmărire şi aprobare a bugetelor de cheltuieli administrative.

**Art.3.** În conformitate cu prevederile art.252, alin.(1), lit.”c” și ale art.255 din O.U.G. nr.57/2019 privind Codul administrativ, precum și ale art.3 alin.(1) din Legea nr.554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art. 4.** Prezenta hotărâre se comunică :

* Direcţiei Şcoli-Serviciului coordonare administrare, urmărire şi aprobare a bugetelor de cheltuieli administrative;
* Palatului Copiilor din Târgu Mureș;
* Grădiniței “SD Bambi Magic“ din Târgu Mureș;
* Dnei/dlui consilier local\_\_\_\_\_\_\_\_
* Dnei/dlui consilier local\_\_\_\_\_\_\_\_.

VIZĂ DE LEGALITATE

Secretarul General al Municipiului Târgu Mureș

 Bordi Kinga